
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 87151/ΔΙΟΕ 870 (1) 


Τροποποίηση της 11576/ΔΙΟΕ 286/22.4.1994 Υπουργι¬ 
κής απόφασης «Ανασυγκρότηση της Περιφερειακής 
Γνωμοδοτικής Επιτροπής Θεσσαλίας». 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 


Οργανα» άρθρο 29Α το οποίο προστέθηκε με το άρθρο 
27 του Ν. 2081/1992 (ΦΕΚ 137/Τ.Α726.7.1985) και 
(ΦΕΚ 154/τ.Α /10.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ 
ΙΟΙ/τ.Α /31.7.1990), όπως τροποποιήθηκε και συμπλη¬ 
ρώθηκε με το Ν. 2234/1994 (ΦΕΚ 
142/Τ.Α731.8.1994). 

γ) Του Ν. 1622/1986 «Τοπική Αυτοδιοίκηση Περιφε¬ 
ρειακή Ανάπτυξη και Δημοκρατικός Προγραμματισμός» 
(ΦΕΚ 92/Τ.Α714.7.1986). 

δ) Του Ν. 2218/1994 «Ίδρυση νομαρχιακής αυτοδιοί¬ 
κησης, τροποποίηση διατάξεων για την πρωτοβάθμια αυ¬ 
τοδιοίκηση και την Περιφέρεια και άλλες διατάξεις (ΦΕΚ 
90/τ.Α713.6.1994) όπως συμπληρώθηκε με το Ν. 2240/ 
1994 (ΦΕΚ 153/Τ.Α716.9.1994). 

ε) Του Π.Δ. 51/1987 «Καθορισμός των Περιφερειών 
της Χώρας για το σχεδίασμά, προγραμματισμό και συντο¬ 
νισμό της Περιφερειακής Ανάπτυξης» (ΦΕΚ 26/Τ.Α7 
6.3.1987). 

οτ) Του Π.Δ. 333/8.7.1988 «Αναδιάρθρωση και σύ¬ 
σταση νέων Διευθύνσεων Περιφερειακής Ανάπτυξης του 
Υπουργείου Εθνικής Οικονομίας» (ΦΕΚ 154/Τ.Α7 
13.7.1988). 

ζ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α714.4.1993). 

η) Την αριθ. 51240/21.9.1990 υπουργική απόφαση 
«Σύσταση και Συγκρότηση των Περιφερειακών Γνωμοδο- 
τικών Επιτροπών του άρθρου 8 του Ν. 1892/1990 και κα¬ 
θορισμός της διαδικασίας λειτουργίας τους», όπως συ¬ 
μπληρώθηκε με την αριθ. 52947/2.11.1990 υπουργική 
απόφαση και τροποποιήθηκε μεταγενέστερα με την αριθ. 
43323/8.11.94 απόφασή μας (ΦΕΚ 
628/τ.Β/1.10.1990), (ΦΕΚ 6Θ8/Τ.Β77.11.1990), και 
(ΦΕΚ 853/Τ.Β716.11.1994) αντίστοιχα. 

θ) Την αριθ. 11576/ΔΙΟΕ 286/22.4.1994 (ΦΕΚ 335/ 
τ.Β76.5.1994) απόφασή μας όπως τροποποιήθηκε και 
συμπληρώθηκε μεταγενέστερα. 

2. Την αριθ. ΥΠ 140/2.10.1995 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας» (ΦΕΚ 
833/τ. Β73.10.1995). 

3. Την πρόταση του αρμόδιου φορέα. 

4. Τις υπηρεσιακές ανάγκες, αποφασίζουμε: 

Αρθρο 1 

Τροποποιούμε την αριθ. 11576/ΔΙΟΕ 286/22.4.1994 
απόφασή μας, όπως τροποποιήθηκε και συμπληρώθηκε, 
μεταγενέστερα, ως εξής: 

«ΙΒ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΘΕΣ¬ 
ΣΑΛΙΑΣ» 

Νικόλαο Ζαμπουνίδη, Γενικό Γραμματέα Περιφέρειας 
Θεσσαλίας, ως Πρόεδρο σε αντικατάσταση του Γεωργίου 
Μουτσόπουλου. 

Σταύρο Ελευθερίου, εκπρόσωπο του Ε.Ο.Τ. Βόλου, ως 
αναπληρωματικό μέλος, σε αντικατάσταση του Ελευθε¬ 
ρίου Αβαγιανού. 

Αρθρο 2 

1. Κατά τα λοιπό ισχύουν οι διατάξεις της αριθ. 11576/ 
ΔΙΟΕ 286/22.4.1994 απόφασή μας όπως τροποποιήθηκε 
και συμπληρώθηκε μεταγενέστερα. 

2. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1995 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 


Αριθ. 6481 /3/20β (2) 

Σύμβαση μίσθωσης έργου στο Υπουργείο Δημόσιας Τά¬ 
ξής- 

ΐ ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 15 του Ν. 1735/1987 «Συμ¬ 
βάσεις μίσθωσης έργου». 

2. Την αριθ. 276/95 Π.Υ.Σ. με την οποία παρατείνεται 
έως 31.7.1996 η ισχύς της πράξης 236/94 «Έγκριση διο¬ 
ρισμών και προσλήψεων στο Δημόσιο Τομέα». 

3. Το υπ’ αριθ. 6481/3/20 από 7.7.1995 έγγραφό μας 
«Έγκριση ανάθεσης έργου σε 9 ειδικούς επιστήμονες». 

4. Την αριθ. 385 από 4.10.1995 πράξη του Υπουργικού 
Συμβουλίου «Έγκριση ανάθεσης έργου από το Υπουργείο 
Δημόσιας Τάξης σε εννέα (9) Ειδικούς Επιστήμονες, διάρ¬ 
κειας (6) μηνών. 

5. Τις ανάγκες του Υπουργείου Δημόσιας Τάξης για την 
μελέτη και εκπόνηση προγραμμάτων σχετικά με το ονργα- 
νωμένο έγκλημα, αποφασίζουμε: 

1. Καθορίζουμε τον αριθμό των Ειδικών Επιστημόνων 
που είναι απαραίτητοι να απασχοληθούν με μίσθωση έρ¬ 
γου από το Υπουργείο Δημόσιας Τάξης σύμφωνα με τις 
διατάξεις του άρθρου 681 και του Αστικού Κώδικα, ως 
εξής: 

1 θέση Διεθνολόγου 

3 θέσεις Πολιτικών Επιστημών 

3 θέσεις Πληροφορικής 

1 θέση Επικοινωνιολογίας 


1 θέση ΏΕΑ Πολ, Σπουδών 

2. Απαραίτητα τυπικά προσόντα κατά κατηγορία είναι τα 
εξής: 

α) Διδακτορικό δίπλωμα Διεθνολογίας 
β) Διδακτορικό δίπλωμα Πολ. Επιστημών 
γ) Διδακτορικό δίπλωμα Πληροφορικής 
δ) ΜΑ5ΤΕΗ Πληροφορικής 
ε) ΜΑ3ΤΕΒ Πολ. Επιστημών 
στ) Πτυχίο Α.Ε.Ι. Πολιτικών Επιστημών 
ζ) Πτυχίο Α.Ε.Ι. Επικοινωνίας - Μέσων Μαζικής Ενημέ¬ 
ρωσης 

η) Πτυχίο Α.Ε.Ι. Πληροφορικής 
θ) ϋΕΑ Πολ. Σπουδών, Ελληνικών ή -ένων Πανεπιστη¬ 
μίων. 

3. Έργο των Ειδικών Επιστημόνων είναι η μελέτη και 
ανάλυση των μορφών του οργανωμένου εγκλήματος και 
ιδίως των ειδικών εγκλημάτων βίας, η συστηματική μελέτη 
και ανάλυση των στοιχείων που υπάρχουν για τέτοια 
εγκλήματα, η εκπόνηση προγραμμάτων και η χάραξη κα¬ 
τευθύνσεων για την κατάλληλη οργάνωση των διωκτικών 
αρχών και την εκπαίδευση και επιμόρφωση του Προσωπι¬ 
κού τους, για την αποτελεσματική αντιμετώπιση του Προ¬ 
σωπικού τους, για την αποτελεσματική αντιμετώπιση των 
εγληματικών αυτών φαινομένων, καθώς και για την αποτε¬ 
λεσματική θωράκιοη της χώρας έναντι του κινδύνου εισα¬ 
γωγής τέτοιας εκληματικής δραστηριότητας από άλλες 
Χώρες. 

4. Το χρονικό διάστημα που απαιτείται για την περά- 
τωση του έργου είναι 6 μήνες. 

5. Η δαπάνη που θα προκληθεί από την ανάθεση έργου 
στους ειδικούς Επιστήμονες ανέρχεται στο ποσό των 
13.500.000 δρχ. 

6. Δεν επιβάλλεται η παρακολούθηση της εκτέλεσης 
του έργου. 

7. Ο τόπος που θα εκτελεστεϊ το έργο είναι η Δ/νση 
Κρατικής Ασφάλειας/ΥΔΤ. 

8. Το έργο αφορά εργασίες που δεν ανάγονται στον κύ¬ 
κλο καθηκόντων του προσωπικού του ΥπουρνεΙου Δημό¬ 
σιας Τάξης. 

Η παρούσα απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Αθήνα, 18 Οκτωβρίου 1995 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΑΠ. Αθ. ΤΖΟΧΑΤΖΟΠΟΥΛΟΣ ΙΩΣΗΦ ΒΑΛΥΡΑΚΗΣ 
-+- 

Αριθ. 1/1995 (3) 

Μέτρα για την πρόληψη και καταστολή της Ζωοκλοπής 
στην Περιφέρεια Αστυνομικής Διεύθυνσης ΧανΙων. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΧΑΝΙΩΝ 
Έχοντας υπόψη: 

1. Τις διατάξεις του άρθρου 12, παρ. 3 και 4 του Ν. 
1481/1984 (Α' 152) «Οργανισμός Υπουργείου Δημόσιας 
Τάξης», όπως συμπληρώθηκε η παρ. 3 με το άρθρο 1, 
παρ. 4 του Ν. 1590/1986 (Α' 49) και το άρθρο 16 του Ν. 
2168/1993 (Α 147). 

2. Τις διατάξεις του άρθρου 10 του Ν. 1300/1982 (Α' 
129) «Μέτρα για την πρόληψη και καταστολή της ζωοκλο¬ 
πής και ζωοκτονίας». 

3. Τις διατάξεις της παρ. 1 του άρθρου 3 του Ν. 2218/ 

1994 (Α' 90) «Ίδρυση νομαρχιακής αυτοδιοίκησης, τρο* 
ποποίηση διατάξεων για την πρωτοβάθμια αυτοδιοίκηση 
και την περιφέρεια και άλλες διατάξεις», όπως τροποποιή¬ 
θηκε και συμπληρώθηκε με το Ν. 2240/1994 (Α' 153). 

4. Τις διατάξεις του άρθρου 29Α του Ν. 1558/1985 {Α' 
137) «Κυβέρνηση και Κυβερνητικά Όργανα», το οποίο 
προστέθηκε με το άρθρο 27 τουΝ. 2081/1992 (Α' 154). 

5. Τις διατάξεις του άρθρου 33 του Π.Δ. 161/1988 (Α' 
74) «Αναδιάρθρωση, σύσταση, οργάνωση και λειτουργία 
Περιφερειακών Υπηρεσιών της Ελληνικής Αστυνομίας και 
άλλες διατάξεις». 

6. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού, ύφους 7.836.000 δρχ. περίπου για το έτος 1995 και 
500.000 δρχ. περίπου για το έτος 1996 και για καθένα 
από τα επόμενα έτη και ότι η δαπάνη του έτους 1995 θα 
καλυφθεί από τις υπάρχουσες πιστώσεις του προϋπολογι¬ 
σμού εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» και 
η δαπάνη του έτους 1996 και των επομένων ετών θα προ- 
βλέπεται και θα καλύπτεται από τις σχετικές πιστώσεις 
των κατ’ έτος προϋπολογισμών εξόδων Ε Φ. 43 - 110 
«ΕΛΛΗΝΙΚΗ ΑΣΤΥΝΟΜΙΑ», αποφασίζουμε: 

Άρθρο 1 

Δήλωση - Μεταβίβαση μεγάλων ζώων 

1. Οι ιδιοκτήτες μεγάλων ζώων (ίππων, ημιόνων, όνων 
και βοοειδών), υποχρεούνται να δηλώνουν αυτά με υπεύ¬ 
θυνη δήλωση του Ν. 1599/1986), στη δημοτική ή κοινο¬ 
τική αρχή του τόπου κατοικίας ή διαμονής του. Στην παρα¬ 
πάνω δήλωση αναγράφονται ο αριθμός, το είδος, το γένος 
και η ηλικία των ζώων. Η δημοτική ή κοινοτική αρχή, τηρεί 
τη δήλωση στο αρχείο της και παραδίδει θεωρημένο αντί¬ 
γραφο αυτής στο δηλούντα. Τα νεογέννητα ζώα δηλώνο¬ 
νται με τον ίδιο τρόπο, μέσα ο' ένα μήνα από τη γέννησή 
τους. 

2. Όσοι προτίθενται να προβούν στην πώληση ή στην με 
οποιονδήποτε άλλο τρόπο μεταβίβαση της κυριότητας 
των αναφερομένων στην προηγούμενη παράγραφο ζώων, 
προσκομίζουν στην επιτόπια δημοτική ή κοινοτική αρχή 
αντίγραφο της παραπάνω δήλωσης και εφοδιάζονται, με 
πιστοποιητικό κατοχής, στο οποίο αναγράφονται το είδος, 
το γένος, η ηλικία του ζώου και τα στοιχεία ταυτότητας του 
προσώπου στο οποίο το ζώο μεταβιβάζεται 

3. Σε περίπτωση επαναμεταβίβασης του ζώου το παρα¬ 
πάνω πιστοποιητικό παραλαμβάνεται από το νέο ιδιο¬ 
κτήτη, αφού προηγουμένως συνταχθεί σ’ αυτό σχετική 
πράξη μεταβίβασης και θεωρηθεί από την αστυνομική 
αρχή το γνήσιο της υπογραφής των συμβαλλομένων. 

Άρθρο 2 

Δήλωση αιγοπροβάτων και χοίρων 

1. Οι κτηνοτρόφοι και κάθε ιδιοκτήτης αιγοπροβάτων 
και χοίρων, άνω των πέντε (5) κατ’ είδος, υποχρεούνται 
όπως, εντός του μηνός Μαΐου κάθε έτους, υποβάλλουν 
στην αστυνομική αρχή του τόπου κατοικίας ή διαμονής 
τους κτηνοτροφική δήλωση σε τρία (3) αντίτυπα και δύο 
(2) φωτογραφίες τους, μαζί με υπεύθυνη δήλωση του Ν. 

1599/1986, στις οποίες αναγράφονται ο ακριβής αριθμός 
των κατεχαμένων ζώων, το είδος, το γένος και τα στοιχεία 
ταυτότητας αυτών (κωδικός αριθμός), καθώς και ο τόπος 
χειμερινής και θερινής βοσκής. 

2. Οι παραπάνω δηλώσεις (κτηνοτροφικές και του Ν. 

1599/1986), θεωρούνται από την αστυνομική αρχή για το 


γνήσιο της υπογραφής του δηλούντος και η μία κτηνοτρο¬ 
φική δήλωση παραμένει στο αρχείο της Υπηρεσίας, ενώ οι 
άλλες δύο, μαζί με την υπεύθυνη δήλωση, παραδίδονται 
στο δηλούντα, ο οποίος υποχρεοϋται για την υποβολή της 
μίας κτη νοτροφικής δήλωσης και της υπεύθυνης δήλωσης 
στην δημοτική ή κοινοτική αρχή του τόπου κατοικίας ή δια¬ 
μονής του. Το τρίτο αντίτυπο της κτηνοτροφικής δήλωσης 
τηρείται από τον ιδιοκτήτη των ζώων. 

3. Οι κτηνοτρόφοι και κάθε ιδιοκτήτης αιγοπροβάτων 
και χοίρων υποχρεούται να δηλώνουν τα νεογέννητα 
αμνοερίφια και χοιρίδια, εντός μηνός από τη γέννησή 
τους, στην επιτόπια αστυνομική αρχή, με δήλωση του Ν. 
1599/1986, η οποία θεωρείται για το γνήσιο της υπογρα¬ 
φής του δηλούντος. Ένα αντίγραφο της παραπάνω δήλω¬ 
σης τηρείται στο αρχείο της ως άνω Υπηρεσίας, ένα από 
τους ίδιους και το πρωτότυπο υποβάλλεται απ’ αυτούς στη 
δημοτική ή κοινοτική αρχή του τόπου κατοικίας ή διαμονής 
τους. 

Άρθρο 3 

Σήμανση - ταυτότητα αιγοπροβάτων και χοίρων 

1. Υποχρέωση σήμανσης έχουν όλοι οι κτηνοτρόφοι και 
κάθε ιδιοκτήτης αιγοπροβάτων και χοίρων, άνω των πέντε 
(5) κατ’ είδος. 

2. Η σήμανση των παραπάνω ζώων γίνεται με διάστιξη 
(τατουάζ), πρασίνου χρώματος, η οποία αποτελεί και την 
ταυτότητα (κωδικός) των ζώων. 

3. Ο κωδικός των ζώων είναι συνδυασμός ενός κεφα¬ 
λαίου γράμματος και τριψήφιου, τετραψήφιου ή πενταψή- 
φιου αριθμού και χορηγείται από την επιτόπια αστυνομι- 
κηύ αρχή, η οποία τηρεί αυτόν σε ειδικό βιβλίο ή σε ηλε¬ 
κτρονικό αρχείο, κατά επαρχία, που αποτελεί το μητρώο 
κχηνοτρόφων. 

Το γράμμα δεικνύει την επαρχία του νομού και οι αριθ¬ 
μοί δεικνύουν την καταχώριση, κατά σειρά προτεραιότη¬ 
τας της δήλωσης των ζώων οτην αστυνομική αρχή. Τα 
γράμματα είναι τα «Ο», «Ε», «Ε», «Ν» και «Η», τα οποία αντι¬ 
στοιχούν, κατά σειρά, στις Επαρχίες Κυδωνιάς, Αποκορώ- 
νου, Σελίνου, Κισάμου και Σφακίων (π.χ. 0001 ή ϋΟΟΟΙ ή 
000001 κ.ο.κ.). 

4. Ο κωδικός τοποθετείται με μέριμνα του κατόχου των 
ζώων στο εσωτερικό και κατά μήκος του πτερυγίου του 
δεξιού αυτιού του ζώου και διατηρείται ο ίδιος καθ’ όλην τη 
διάρκεια της ζωής του ζώου. 

5. Στα νεογέννητα ο κωδικός τοποθετείται το βραδύ¬ 
τερο μέσα σ' ένα μήνα από τη γέννησή τους. 

6. Η προμήθεια της συσκευής διάστιξης και του υλικού 
σήμανσης γίνεται από την επιτόπια αστυνομική αρχή και η 
διάθεση αυτών από τη δημοτική ή κοινοτική αρχή ή μέσω 
των κτηνοτροφικών συλλόγων και συνεταιρισμών. 

7. Η σήμανση των ζώων γίνεται από τους κατόχους αυ¬ 
τών, σύμφωνα με τις υποδείξεις της Κτηνιατρικής Υπηρε¬ 
σίας, σε συνεργασία με τις κατά τόπους αστυνομικές Υπη¬ 
ρεσίες, προς πρόληψη ή μετάδοση ασθενειών. 

8. Η μέχρι οήμερα παραδοσιακή σήμανση (σαμά) διατη¬ 
ρείται προαιρετικά, αρκεί να μη βλάπτει ολικά ή μερικά τη 
σήμανση με τον κωδικό του ζώου. Η σήμανση, με ολική ή 
μερική κοπή των αυτιών των ζώων (κουτσαύτι), απαγορεύ¬ 
εται. 

Άρθρο 4 

Μεταβίβαση αιγοπροβάτων και χοίρων 
1. Απαγορεύεται η με οποιονδήποτε τρόπο μεταβίβαση 

της κυριότητας αιγοπροβάτων και χοίρων, εφόσον δε συ¬ 
νοδεύονται από πιστοποιητικό κατοχής, το οποίο εκδίδε- 
ται εις διπλούν, από τη δημοτική ή κοινοτική αρχή του τό¬ 
που κατοικίας ή διαμονής του κατόχου και ισχύει, για δέκα 
(10) ημέρες από την έκδοσή του. 

2. Στο πιστοποιητικό κατοχής αναγράφονται τα στοιχεία 
του μεταβιβάζοντος και του αποκτώντος, ο αριθμός των 
ζώων, που δεν μπορεί για κάθε μεταβίβαση να υπερβαίνει 
τα είκοσι (20), το είδος, το γένος αυτών και τα στοιχεία 
ταυτότητας (κωδικός). Και τα δύο αντίτυπα του ως άνω πι¬ 
στοποιητικού υποβάλλονται υποχρεωτικά από τον κάτοχο 
των ζώων στην επιτόπια αστυνομική αρχή και το ένα αντί¬ 
τυπο, με βάση το οποίο γίνονται οι σχετικές αυξομειώσεις, 
τηρείται στο αρχείο αυτής, το δε άλλο, αφού θεωρηθεί, 
παραδίδεται στον κάτοχο των ζώων. Το παραπάνω πιστο¬ 
ποιητικό παραδίδεται από το μεταβιβάζοντα στον νέο ιδιο¬ 
κτήτη των ζώων, ο οποίος υποχρεούται να προσέλθει στην 
αστυνομική αρχή του τόπου κατοικίας ή διαμονής του, 
όπου γίνεται επ’ αυτού σχετική θεώρηση για τη μεταβί¬ 
βαση, ενεργοϋνται οι σχετικές αυξομοιώσεις στην κτηνο- 
τροφική του δήλωση και, αφού τηρηθεί αντίγραφο αυτού 
στο αρχεία της, επιστρέφεται στον ίδια που το τηρεί μέχρι 
τη σφαγή ή την με οποιονδήποτε άλλον τρόπο μεταβίβαση 
της κυριότητας των ζώων. 

3. Σε περίπτωση επαναμεταβίβασης των ζώων, συντάα- 
σεται, επί του πιστοποιητικού κατοχής σχετική πράξη με¬ 
ταβίβασης και θεωρείται από την αστυνομική αρχή το γνή¬ 
σιο της υπογραφής των συμβαλλομένων ή σε κάθε περί¬ 
πτωση, που δεν είναι δυνατόν να γίνει η θεώρηση αυτή 
από την αστυνομική αρχή, κατά τη σύνταξη της πράξης με¬ 
ταβίβασης, προσλαμβάνεται ένας μάρτυρας, ο οποίος και 
συνυπογράφει τη σχετική πράξη. Το παραπάνω πιστοποι¬ 
ητικό στη συνέχεια παραδίδεται στο νέο ιδιοκτήτη, ο 
οποίος υποχρεούται να ενεργήσει σύμφωνα με το τελευ¬ 
ταίο εδάφιο της πρρηγούμενης παραγράφου. 

4. Ζώα, τα οποία προέρχονται από περιοχές εκτός Κρή¬ 
της και δεν προορίζονται για σφαγή, δηλώνονται υποχρε¬ 
ωτικό από τον ιδιοκτήτη τους στην αστυνομική αρχή του 
τόπου κατοικίας ή διαμονής του, εντός δέκα (10) ημερών 
από την απόκτηση της κυριότητας αυτών, με δήλωση του 
Ν. 1599/1986, στην οποία προσαρτώνται και τα σχετικά 
παραστατικά έγγραφα (δελτίο αποστολής, τιμολόγιο αγο¬ 
ράς κ.λπ.). Η ανωτέρω δήλωση θεωρείται για το γνήσιο της 
υπογραφής του δηλούντος και ένα αντίγραφο αυτής τη¬ 
ρείται από τον ίδιο και ένα υποβάλλεται απ’ αυτόν στη δη¬ 
μοτική ή κοινοτική αρχή του τόπου κατοικίας ή διαμονής 
του. 

Άρθρο 5 
Σφαγή ζώων 

1. Απαγορεύεται η σφαγή αιγοπροβάτων και χοίρων, 
εφόσον αυτά δεν αυνοδεύονται από πιστοποιητικό κατο¬ 
χής, το οποίο εκδίδεται από τη δημοτική ή κοινοτική αρχή 
του τόπου κατοικίας ή διαμονής του κατόχου των ζώων, 
θεωρημένο από την επιτόπια αστυνομική αρχή. Το πιστο¬ 
ποιητικό αυτό ισχύει για δέκα (10) ημέρες από την έκδοσή 
του. 

2. Η σφαγή των ζώων που προέρχονται από μεταβίβαση, 
κατά τις διατάξεις των παρ. 1 και 2 του άρορυ 4 της παρού¬ 
σας, επιτρέπεται με βάση το πιστοποιητικό κατοχής που 
παρέλαβε ο αποκτών από τον μεταβιβάζοντα, υπά τις 
προϋποθέσεις της προηγούμενης παραγράφου (θεωρη¬ 
μένο πιστοποιητικό κατοχής και διάρκεια ισχύος αυτού). 


3. Η σφαγή ζώων που προέρχονται από περιοχές εκτός 
Κρήτης επιτρέπεται εφόσον αυτά συνοδεύονται με τα 
ανάλογα παραστατικά έγγραφα (δελτίο αποοτολής - τιμο- 
λάγο αγοράς κ.λπ.). Στην περίπτωση αυτή τα αφαγία 
σφραγίζονται με τη σφραγίδα της Κτηνιατρικής Υπηρε¬ 
σίας και τη σφραγίδα με τον τίτλο της αστυνομικής αρχής 
του τόπου σφαγής. Επιπλέον, στα παραστατικά έγγραφα 
τίθεται η προβλεπόμενη από την επόμενη παράγραφο του 
παρόντος άρθρου σφραγίδα. 

4. Σε κάθε περίπτωση σφαγής, τα παραπάνω πιστοποι¬ 
ητικά παραδίδονται στον κάτοχό τους, αφού προηγουμέ¬ 
νως γίνει ο σχετικός έλεγχος από τους αρμόδιους αστυνο¬ 
μικούς και θεωρηθεί η εμπρόσθια πλευρά αυτών με σφρα¬ 
γίδα της αστυνομικής αρχής (ερυθρά μελάνη), η οποία πι¬ 
στοποιεί τη σφαγή και επιτρέπει τη νόμιμη μεταφορά. 

5. Η σφαγή των ζώων γίνεται μόνο στα δημοτικά ή κοινο¬ 
τικά σφαγεία. 

6. Τα σφαγεία, εκτός των αναφερσμένων στην παρ. 3 
του παρόντος άρθρου, σφραγίζονται από την αστυνομική 
αρχή σε τέσσερα (4) σημεία, με ειδική σφραγίδα, η οποία 
αναπαριστά τον κωδικό του ζώου, καθώς και με τη σφρα¬ 
γίδα της Κτηνιατρικής Υπηρεσίας. Επιπρόσθετα, τίθεται 
σφραγίδα με τον τίτλο της υπηρεσίας της αστυνομικής αρ¬ 
χής του τόπου σφαγής, κάτω από τον κωδικό αριθμό. 

7. Τα δέματα των σφαγέντων ζώων σφραγίζονται με την 
ειδική σφραγίδα της προηγουμένης παραγράφου και τη 
σφραγίδα της αστυνομικής αρχής του τόπου σφαγής, 
εξαιρουμένων των δερμάτων που προέρχονται από ζώα 
εκτός Κρήτης, στα οποία τίθεται μόνο η σφραγίδα με τον 
τίτλο της ως άνω αστυνόμικής αρχής. 

Άρθρο 6 

Κατοχή και διακίνηση σφαγίων και δερμάτων - 
Υποχρεώσεις ιδιοκτητών εστιατορίων 
και συναφών καταστημάτων 

1. Απαγορεύεται η κατοχή, η αγορά, η πώληση και η με¬ 
ταφορά σφαγίων και δερμάτων που δε φέρουν τις προβλε- 
πόμενες σφραγίδες και δε συνοδεύονται με πιστοποιητικό 
κατοχής ζώων, στο οποίο υπάρχει και η σχετική θεώρηση 
του αστυνομικού ελέγχου στους χώρους σφαγής (άρθρα 5 
παρ. 4), εξαιρουμένων των σφαγίων και δερμάτων ζώων 
που προέρχονται από περιοχές εκτός Κρήτης, εφόσον 
αυτά αυνοδεύονται από ανάλογα παραστατικά έγγραφα 
(δελτίο αποστολής - τιμολόγιο, κ.λπ.), τα οποία φέρουν τις 
προβλεπόμενες σφραγίδες. 

2. Οι κάτοχοι επαγγελματικών ψυγείων και ψυκτικών 
θαλάμων υποχρεούνται να δηλώνουν στην αστυνομική 
αρχή του τόπου κατοικίας ή διαμονής τους, με υπεύθυνη 
δήλωση του Ν. 1599/1986, τη χωρητικότητα και τη διεύ¬ 
θυνση εγκατάστασης των ψυκτικών τους χώρων. Υποχρέ¬ 
ωση δήλωσης για τη χωρητικότητα των ψυκτικών τους χώ¬ 
ρων έχουν και οι κάτοχοι αυτοκινήτων ψυγείων. Οι ανω¬ 
τέρω απαγορεύεται να δέχονται σφάγια, που δε φέρουν 
τις προβλεπόμενες σφραγίδες και δε συνοδεύονται από 
το προβλεπόμενο πιστοποιητικό κατοχής (άρθρο 5 παρ. 1 
και 4) ή τα παραστατικά έγγραφα της παρ. 3 του προηγου¬ 
μένου άρθρου. 

3. οι ιδιοκτήτες βυρσοδεψείων και αποθηκών δερμάτων 
υποχρεούνται να δηλώνουν στην αστυνομική αρχή του τό¬ 
που κατοικίας ή διαμονής τους την ακριβή διεύθυνση των 
εγκαταστάσεων τους, με δήλωση του Ν. 1599/1986. Οι 
παραπάνω απαγορεύεται να δέχονται δέρματα που δεν 

φέρουν τις προβλεπόμενες σφραγίδες της αστυνομικής 
αρχής. 

4. Οι δερματέμποροι, βυρσοδέψες και ιδιοκτήτες απο¬ 
θηκών δερμάτων υποχρεούνται να τηρούν βιβλία στα 
οποία καταχωρούνται, κατ’ αύξοντα αριθμό, ο αριθμός, το 
είδος και ο κωδικός των αγοραζομένων δερμάτων, η ημε¬ 
ρομηνία αγοράς και το ονοματεπώνυμο και η διεύθυνση 
κατοικίας του πωλητή. Τα ανωτέρω βιβλία υπόκεινται στον 
έλεγχο της αρμόδιας αστυνομικής αρχής. 

5. ιδιοκτήτες ή διευθυντές εστιατορίων και συναφών 
καταστημάτων, στα οποία έχει προγραμματιστεί συνε¬ 
στίαση, λόγω γάμου ή βάπτισης, υποχρεούνται όπως, δύο 
(2) ημέρες πριν την πραγματοποίηση αυτών, ανακοινώ¬ 
νουν εγγράφως στην επιτόπια αστυνομική αρχή τον 
αριθμό και το είδος των ζώων (αιγοπροβάτων και χοίρων), 
που πρόκεται να καταναλωθούν, τον τρόπο προμήθειας 
αυτών, καθώς και τα στοιχεία των ατόμων που πραγματο¬ 
ποιούν τη συνεστίαση. 

Αρθρο 7 

Υποχρεώσεις οδηγών αυτοκινήτων 

Οι οδηγοί αυτοκινήτων απαγορεύεται να παραλαμβά- 
νουν και να μεταφέρουν ζώα, τα οποία δε συνοδεύονται 
με πιστοποιητικό κατοχής. Επίσης, απαγορεύεται να πα- 
ραλαμβάνουν και να μεταφέρουν σφάγια ή δέρματα ζώων, 
τα οποία δε φέρουν τις προβλεπόμενες σφραγίδες, τα δε 
σφάγια δε συνοδεύονται από το πιστοποιητικό κατοχής ή 
τα παραστατικά έγγραφα που προβλέπονται, κατά περί¬ 
πτωση, στο άρθρο 5 της παρούσας. 

Άρθρο 8 

Μετακίνηση ζώων 

1. Οι κτηνοτρόφοι και κάθε ιδιοκτήτης αιγοπροβάτων 
που μετακινούν αυτά από τους θερινούς τόπους βοσκής 
στους χειμερινούς και αντισιρόφως, οφείλουν, πριν την 
αναχώρησή τους, να δηλώνουν στην αρμόδια αστυνομική 
αρχή τον τρόπο και το χρόνο μεταφάράς των ποιμνίων 
τους. Η αστυνομική αρχή, στην περίπτωση αυτή, χορηγεί 
άδεια μεταφοράς, στην οποία αναγράφεται ο αριθμός των 
ζώων, ο κωδικός αυτών, ο τόπος αναχώρησης και ο τόπος 
μετάβασης. 

2. Οι ανωτέρω, μέσα σε 24 ώρες από την άφιξή τους στο 
νέο τόπο, υποχρεούνται να υποβάλουν αντίγραφο της 
κτηνοτροφικής τους δήλωσης στην επιτόπια αστυνομική 
και δημοτική ή κοινοτική αρχή, στην οποία αναφέρεται και 
ο τόπος βοσκής, καθώς και τα στοιχεία ταυτότητας των 
τυχόν απασχολουμένων απ' αυτούς ποιμένων. 

3. Η κατά τα ανωτέρω μετακίνηση επιτρέπεται να πραγ¬ 
ματοποιείται μόνο κατά τη διάρκεια της ημέρας. 

Άρθρο 9 

Αυξομοίωση των ζώων 

1. Εκτός από τις περιπτώσεις μεταβίβασης, σφαγής και 
γέννησης ζώων, που ρυθμίζονται από τις διατάξεις των 
προηγουμένων άρθρων της παρούσας, οι κτηνοτρόφοι και 
κάθε ιδιοκτήτης ζώων υποχρεούνται, μέσα σε 48 ώρες, να 
αναφέρουν στην αστυνομική αρχή του τόπου κατοικίας ή 
διανομής τους, με υπεύθυνη δήλωση του ν. 1599/1986, 
κάθε αυξομείωση των ποιμνίων τους {απώλεια, θάνατο 
κ.λ.π.) Η αστυνομική αρχή στην περίπτωση αυτή ενεργεί 
σύμφωνα με την παρ. 3 του άρθρου 2 της παρούσας. 

2. Επίσης, τα ανωτέρω πρόσωπα υποχρεούνται, σε πε¬ 
ρίπτωση ανάμιξης των ζώων τους με ξένα ζώα, να ειδο¬ 


ποιούν σχετικά, μέσα οε 24 ώρες, την αστυνομικής αρχή 
και τον ιδιοκτήτη τους, αν αυτός είναι γνωστός. 

Άρθρο 10 
Ελεγχος ποιμνίων 

1. Οι κτηνοτρόφοι και κάθε ιδιοκτήτης ζώων υποχρεού- 
νται να δέχονται αστυνομικούς ελέγχους στα ποίμνια ή 
στις μονάδες ζώων που διατηρούν και να συμμορφώνονται 
με τις υποδείξεις των αστυνομικών οργάνων (συγκέ¬ 
ντρωση ζώων κ.λ.π.). 

2. Αν κατά τους ελέγχους αυτούς διαπιστωθεί η ύπαρξη 
ζώων χωρίς σήμανση (κωδικό) ή με κωδικό διάφορο από 
εκείνο που αναγράφεται στην κτηνοτροφική και την υπεύ¬ 
θυνη δήλωση του ν. 1599/1986 ή χωρίς πιστοποιητικό κα¬ 
τοχής, αυτό κατάσχονται, ως ύποπτης προέλευσης, και 
αποδίδονται προς φύλαξη σε μεσεγγυητή (τρίτο ΰτομο), 
ικανό και φερέγγυο, μέχρις ότου αποφασίσει το αρμόδιο 
δικαστήριο για την τύχη των ζώων. 

3. Οι κτηνοτρόφοι και ιδιοκτήτες ζώων, άνω των πέντε 
(5) κατ’ είδος, που έχουν τα ζώα τους οε υπόστεγα ή περι¬ 
φραγμένους χώρους, οφείλουν να τοποθετούν στην εί¬ 
σοδο αυτών πινακίδα, στην οποία θα αναγράφονται, κατά 
τρόπο ανεξίτηλο, τα στοιχεία ταυτότητάς τους. Την αυτήν 
υποχρέωση έχουν και όοοι διατηρούν χοιροστάσια. 

4. Οι κάτοχοι ποιμνίων υποχρεούνται να επιτηρούν συ¬ 
νεχώς τα ζώμα τους, ώστε ν' αποτέπεται η κλοπή ή απομά¬ 
κρυνση αυτών από τους τόπους βοσκής. 

Άρθρο 11 

Αναγκαστική ακινητοποίηση υπόπτων 
ζωοκλοπής οχημάτων. 

Οι αστυνομικοί που ενεργούν ελέγχους για την πρό¬ 
ληψη και καταστολή της ζωοκλοπής σε επίκαιρα σημεία 
μπορούν να προβαίνουν στην αναγκαστική ακινητοποίηση 
των διερχομένων οχημάτων, με κάθε πρόσφορο μέσο (το¬ 
ποθέτηση στο οδόστρωμα σταθερών εμποδίων, ειδικών 
καρφιών κ.λ.π.) αφού προηγουμένως λάβουν τα αναγκαία 
μέτρα για την έγκαιρη προειδοποίηση των οδηγών (τροχο¬ 
νόμος, αντακακλαστικοί κώνοι κ.λ.π.). 

Άρθρο 12 

Υποχρεώσεις κατόχων μελισσών. 

1. Οι ιδιοκτήτες κυψελών, άνω των δέκα (10), υποχρε- 
οΰνται να δηλώνουν κατά το χρονικά διάστημα από 15 
ΜαΤου μέχρι 15 Ιουνίου κάθε έτους με δήλωση του ν. 
1599/1986, στην αστυνομική αρχή του τόπου κατοικίας ή 
διαμονή τους, τον αριθμό των μελισσοσμηνών που κατέ¬ 
χουν, με τα χαρακτηριστικά γνωρίσματα αυτών (χρώμα και 
είδος κυψελών), καθώς και τον κωδικό αριθμό μελισσο- 
τρόφου. Η αστυνομική αρχή, αφού θεωρήσει τη δήλωση 
γιο το γνήσιο της υπογραφής του δηλούντος, τηρεί αντί¬ 
γραφο στο αρχείο της και στη συνέχεια την παραδίδει 
στον κάτοχο αυτής, ο οποίος υποχρεούται να την υποβά¬ 
λει στη δημοτική ή κοινοτική αρχή του τόπου κατοικίας ή 
διαμονής του. 

2. Οι παραπάνω ιδιοκτήτες κυψελών υποχρεούνται να 
σημαίνουν με πυροσγφραγίδα τις κυψέλες τους, με το χο¬ 
ρηγούμενο σ’ αυτούς κωδικό αριθμό από τη Διεύθυνση 
Γεωργίας της Νομαρχίας του τόπου κατοικίας ή διαμονής 
τους. 

3. Η μεταφορά κυψελών επιτρέπεται, εφόσον αυτές 
έχουν σημανθεί και συνοδεύονται με το μελισσοκομικό βι¬ 
βλιάριο του μελισσοτρόφου. Διαφορετικά για τη μεταφορά 

απαιτείται άδεια της αστυνομικής αρχής στην οποία έχει 
υποβληθεί η δήλωση της παρ. 1 του παρόντος άρθρου. 

4. Όταν προτίθενται να προβούν στην πώληση μελισσο- 
σμηνών (κυψελών) υποχρεούνται να εφοδιάζονται από τη 
δημοτική ή κοινοτική αρχή του τόπου κατοικίας ή διαμονής 
τους με πιστοποιητικό κατοχής, στο οποίο αναγράφονται 
ο αριθμός των κυψελών, το χρώμα, το είδος και ο κωδικός 
αριθμός, καθώς και τα στοιχεία ταυτότητας των αγορα¬ 
στών. Το ανωτέρω πιστοποιητικό θεωρείται από την αστυ¬ 
νομική αρχή του τόπου κατοικίας ή διαμονής του κατόχου 
και αντίγραφο αυτού τηρείται στο αρχείο της. 

Αρθρο 13 

Κυρώσεις 

Όποιος παραβαίνει τις διατάξεις της παρούσας αστυνο¬ 
μικής διάταξης τιμωρείται σύμφωνα με τις διατάξεις του 
άρθρου 10 παρ. 4 του ν. 1300/1982, εφόσον από άλλη 
διάταξη δεν τιμωρείται βαρύτερα. 

Άρθρο 14 

Μεταβατικές διατάξεις 

1. Η διαδικασία σήμανσης, που προβλέπε^αι από τις 
διατάξεις του άρθρου 3 της παρούσας ασ· Ό| γ διάτα¬ 
ξης, ολοκληρώνεται μέσα σε έξι (6) μήνες ογ γ ιν ·' χύ της 
παρούσας. 

2. Μέχρι να ολοκληρωθεί η ανωτέρω διαδικασία κάθε 
κτηνοτρόφος και ιδιοκτήτης ζώων, άνω των πέντε (5) κατ’ 
είδος, υποχρεούται να σημαίνει αυτά με ειδικό σήμα 
(σαμά), το οποίο τίθεται στα αυτιά των ζώων και με τρόπο 
που να διατηρείται ανέπαφο μέχρι τη σφαγή ή το θάνατο 
αυτών. 

Άρθρο 15 

Καταργοϋμενες διατάξεις 

Από την έναρξη ισχύος της παρούσας καταργείται κάθε 
προγενέστερη αστυνομική διάταξη για το Ιδιο θέμα. 

Άρθρο 16 
Ισχύς 

Η παρούσα ισχύει στην περιφέρεια της Αστυνομικής 
Διεύθυνσης Χανιών από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 20 Σεπτεμβρίου 1995 

Με εντολή Νομάρχη 
Ο Διευθυντής 
ΔΗΜΗΤΡΙΟΣ ΣΤΡΙΚΟΣ 

♦- 

Αοιθ- 5649 (4) 

Σύσταση Νομικού Προσώπου στο Δήμο Αμαλιάδας Ν. 

Ηλείας με την επωνυμία «Δημοτικό Λαογραφικό Μου¬ 
σείο Αμαλιάδας». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΗΛΕΙΑΣ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 

1989), όπως αντικαταστάθηκε με το άρθρο 11 παρ. 1, 2 
και 3 και του Ν. 2130/1993. 

2. Την αριθμ. 257/1995 απόφαση του Δημοτικού Συμ¬ 
βουλίου Αμαλιάδας, αποφασίζουμε: 


1. Συστήνουμε στο Δήμο Αμαλιάδας Ν. Ηλείας Νομικό 
πρόσωπο με την επωνυμία «Δημοτικό Λαογραφικό Μου¬ 
σείο Αμαλιάδας». 

2. Σκοπός του Νομικού Προσώπου είναι η συγκέντρωση 
και η προβολή της πολιτιστικής κληρονομιάς τουλαού- 
μας. 

3. Πόροι του Νομικού Προσώπου είναι η επιχορήγηση 
του Δήμου, επιχορηγήσεις του Κράτους, κάθε είδους ει¬ 
σφορές, δωρεές κληρονομιές και κληροδοσίες. 

4. Περιουσία του συνιστωμένου Νομικού Προσώπου εί¬ 
ναι τα αντικείμενα που έχουν παραχωρηθεί στο Δήμο. 

5. Από τις διατάξεις αυτής της απόφασης δενπροκαλεί- 
ται δαπάνη σε βάρος του προϋπολογισμού και Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 13 Οκτωβρίου 1995 

Ο Περιφερειακός Διευθυντής 
Γ. ΗΛΙΑΚΟΠΟΥΛΟΣ 

-♦- 

Αριθ. 6418 (5) 

Προσαρμογή ΟΕΥ Δήμου-Κοινότητας Ανδραβίδας Ν. 

Ηλείας στις διατάξεις του Ν. 2190/94. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΗΛΕΙΑΣ 

Εχοντας υπόψη: 

1. Τις διατάξεις: 

α) Του άρθρου 12 του Ν. 1188/81 και τις ομοιές του άρ¬ 
θρου 26 Ν. 1832/89 όπως τροποποιήθηκαν με τις δ στά¬ 
ξεις του άρθρου 8 του Ν. 2X7/95. 

2. Τις αριθ, 53560/59/6.8.1986 και 4403/20.1.1988 
εγκυκλίους του Υπουργείου Εσωτερικών. 

3. Την αριθ. 45/1995 απόφαση του Δημοτικού Συμβου¬ 
λίου Ανδραβίδας περί προσαρμογής του Ο.Ε.Υ. του Δήμου 
στις διατάξεις του Ν. 2190/94. 

4. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 του Ν. 2307/95 που διατυπώθηκε 
στο αριθ. 1/1995 πρακτικό αυτού. 

5. Όλα τα στοιχεία του φακέλλου καθώς και τις ανάγκες 
σε προσωπικό του παραπάνω Δήμου, αποφασίζουμε: 

Εγκρίνουμε την αριθ. 45/1995 απόφαση του Δημοτικού 
Συμβουλίου Ανδραβίδας περί προσαρμογής του ισχΰοντος 
νέου ΟΕΥ του Δήμου στις διατάξεις του Ν. 2190/94 όπως 
αναλυτικά ορίζεται στην απόφαση αυτή ώστε η διάρθρωση 
των θέσεων των υπηρεσιών να έχει ως εξής: 

ΑΥΤΟΤΕΛΕΣ ΓΡΑΦΕΙΟ 
Αυτό περιλαμβΰνει τις παρακΰτω θέσεις: 

ΜΕΡΟΣ Α' 

1. ΚΑΤΗΓΟΡΙΑ ΠΕ 1 Διοικητικού 

Μία (1) θέση με βαθμούς Δ-Α. 

2. ΚΑΤΗΓΟΡΙΑ ΔΕ 

α. Κλάδος ΔΕ 1 Διοικητικού 

Δύο (2) θέσεις με βαθμούς Δ-Α. 

β. Κλάδος ΔΕ 15 Εισπρακτόρων ΟΤΑ 

Μία (1) θέση με βαθμούς Δ-Α. 

γ. Κλάδος ΔΕ 5 Εργοδηγών 

Μία (1) θέση με βαθμούς Δ-Α. 

3. ΚΑΤΗΓΟΡΙΑ ΥΕ 

α. Κλάδος ΥΕ 1 Κλητήρων - θυρωρών, Γ ενικών Καθη¬ 
κόντων. 

Μία (1) θέση με βαθμούς Ε-Β. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11299 


β. Κλάδος ΥΕ 16 Προσωπικό Καθαριότητας. 

Δύο (2) θέσεις με βαθμούς Ε-Β. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ανδραβί¬ 
δας. 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με τις διατάξεις του άρθρου 12 
του Ν. 1168/81, όπως τροποποιήθηκαν με τις διατάξεις 
του άρθρου 26 του Ν. 1832/89. 

Πύργος, 13 Οκτωβρίου 1995 

Ο Περιφερειακός Διευθυντής 
Γ. ΗΛΙΑΚΟ ΠΟΥΛΟΣ 

- 4 - 

Αριθ. ΔΥ/Γ1/24/43426/10-10.1995 (6) 

Αντικατάσταση υπευθύνου Ακτινοφυσικού στο εργαστή¬ 
ριο Πυρηνικής Ιατρικής κατηγ. (Α-2) του Διαγνωστικού 
Κέντρου Πυρηνικής Ιατρικής του Α. Τσιφούτη στη θεσ/ 
νίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την ΔΥ/Γ1/24.43426/10.10.95 απόφαση του Νο¬ 
μάρχη θεσ/νίκης που εκδόθηκε σύμφωνα με τις διατάξεις 
του άρθρου 4, του Ν.Δ. 181/74 και Π.Δ. 470/83 έγινε 
αντικατάσταση υπευθύνου Ακτινοφυσικού αντί του Κυριά¬ 
κου Ψαρρά που ορίσαμε την Ακτινοφυσικά Ελλισάβετ Μο- 
λυβά - Αθανασοπούλου στο εργαστήριο Πυρηνικής Ιατρι¬ 
κής κατηγ. (Α-2) του Α. Τσιφούτη στην οδό Μητροπόλεως 
55 στην θεσ/νίκη. 

Η επωνυμία του εργαστηρίου είναι «Διαγνωστικό Κέ¬ 
ντρο Πυρηνικής Ιατρικής». 

Η παρούσα να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Οκτωβρίου 1995 

Ο Νομάρχης 
ΚΩΝ.ΠΑΠΑΔΟΠΟΥΛΟΣ 
-♦- 

Αριθ. ΔΥ/Γ1/24/44223/10.10.1995 (7) 

Ανάκληση άδειας λειτουργίας εργαστηρίου Ακτινοβολιών 
κατηγ. (X-1) ενός πενθήμερου στπμ Ακτινολόγο γιατρό 
Χρυσογονίδη Ιωάννη στην θεσ/νίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την ΔΥ/Γ1/24/44223/10.10.1995 απόφαση του 
Νομάρχη θεσ/νίκης που εκδόθηκε σύμφωνα με τις διατά¬ 
ξεις του Π.Δ, 470/83 ανακλήθηκε η αριθμ. ΔΥ/Γ1 /63345/ 
94/9,2.95 απόφασή μας για ένα πενθήμερο στον ανω¬ 
τέρω γιατρό ύστερα από την 2362/27..6.95 απόφαση του 
Υ.Υ.Λ.Κ.Α. Το εργαστήριο είναι κατηγ. (Χ-1) Ακτινολογικό 
- Μαοτογράφος, στην οδό Βασ. Όλγας 16 στη θεσ/νίκη. 

Η ανάκληση της άδειας ισχύει από της κοινοποιήσεως 
του εγγράφου στον ανωτέρω γιατρό. 

Μετά την λήξη του πενθημέρου εξακολουθεί να ισχύει η 
αονικΤι απόφαση άδειος λειτουργίας του εργαστηρίου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Θεσσαλονίκη, 10 Οκτωβρίου 1995 
Ο Νομάρχης 
ΚΩΝ. ΠΑΠΑΔΟΠΟΥΛΟΣ 


Αριθ. 32581 (8) 

Τροποποίηση της ΕΣ. 2195/3.2.1992 απόφασης του Νο¬ 
μάρχη ΙωαννΙνων περί σύστασης αμιγούς δημοτικής 
επιχείρησης με την επωνυμία «ΠΝΕΥΜΑΤΙΚΟ ΚΕ¬ 
ΝΤΡΟ ΔΗΜΟΥ ΜΕΤΣΟΒΟΥ». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 260 και 266 του Δ.Κ.Κ. 
(Π.Δ. 323/89), όπως αυτές τροποποιήθηκαν με τις όμοιες 
του άρθρου 11 παρ. 2 του Ν. 2130/93 (ΦΕΚ 62/23.4.93 
τ.Α'). 

2. Τηναριμ. 25027/9.4.1984 απόφαση του Υπουργείου 

Εσωτερικών (ΦΕΚ 244/19.4.84 τ,Β'). § 

3. Το Π.Δ. 250/89 (ΦΕΚ 118Α710.5.89) «Μεταβίβαση 
αρμοδιοτήτων του Υπουργού Εσωτερικών στους Νομάρ¬ 
χες. 

4. Την αριθμ. 124/95 απόφαση του Δημοτικού Συμβου¬ 
λίου Μετσόβου, αποφασίζουμε: 

Τροποποιούμε την αριθμ. 2195/3.2.1992 απόφαοη 
Νομαρχίας ΙωαννΙνων περί σύστασης αμιγούς δημοτικής 
επιχείρησης με την επωνυμία «ΠΝΕΥΜΑΤΙΚΟ ΚΕΝΤΡΟ 
ΔΗΜΟΥ ΜΕΤΣΟΒΟΥ» ως εξής: 

Άρθρο 6: Το κεφάλαιο που διαθέτει α Δήμος Μετσό¬ 
βου, ως προς τα μετρητά είναι: 

Β) Μετρητά ποσό 50.000.000 δραχμών. 

Κάλυψης δαπάνης; Με την παρούσα απόφαση, προκα- 
λείται δαπάνη σε βάρος του προϋπολογισμού του Δήμου 
Μετσόβου, το ύψος της οποίας φθάνει στο ποσό των 
50.000.000 δρχ. 

Η απόφαοη αυτή να δημοσιευθεί οτην Εφημερίδα της 
Κυβερνήσεως. 

Ιωάννινα, 16 Οκτωβρίου 1995 

Ο Περ/κάς Διευθυντής 
ΑΘΑΝΑΣΙΟΣ ΠΑΤΣΟΥΡΑΣ 

-♦- 

Αριθ. 32582 (9) 

Τροποποίηση της ΕΣ. 16747/16.6.1995 απόφασης του 
Νομάρχη ΙωαννΙνων περί σύστασης αμιγούς δημοτικής 
επιχείρησης με την επωνυμία «ΑΝΑΠΤΥΞΙΑΚΗ ΕΠΙΧΕΙ¬ 
ΡΗΣΗ ΔΗΜΟΥ ΜΕΤΣΟΒΟΥ». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 260 και 266 του Δ.Κ.Κ. 
(Π.Δ. 323/89), όπως αυτές τροποποιήθηκαν με τις όμοιες 
του άρθρου 11 παρ. 2 του Ν. 2130/93 (ΦΕΚ 62/23.4.93 
τ.Α'). 

2. Την αριθμ. 25027/9.4.1984 απόφαση του Υπουρ¬ 
γείου Εσωτερικών (ΦΕΚ 244/19.4.84 τ.Β). 

3. Το Π.Δ. 250/89 (ΦΕΚ 118Α710.5.89) «Μεταβίβαση 
αρμοδιοτήτων του Υπουργού Εσωτερικών στους Νομάρ¬ 
χες. 

4. Την αριθμ. 123/95 απόφαση του Δημοτικού Συμβου¬ 
λίου Μετσόβου, αποφασίζουμε: 

Τροποποιούμε την αριθμ. 16747/16.6.1995 απόφαση 
Νομαρχίας ΙωαννΙνων περί σύστασης αμιγούς δημοτικής 
επιχείρησης με την επωνυμία «ΑΝΑΠΤΥΞΙΑΚΗ ΕΠΙΧΕΙ¬ 
ΡΗΣΗ ΔΗΜΟΥ ΜΕΤΣΟΒΟΥ», ως εξής: 

Άρθρο 9: Το κεφάλαιο της επιχείρησης ανέρχεται στο 
ποοό των 60.000.000 δραχμών. 

Κάλυψη δαπάνης: Με την παρούσα απόφαση, πρόκα 1 - 
λεΐται δαπάνη αε βάρος του προϋπολογισμού του Δήμου 
Μετσόβου, το ύψος της οποίας φθάνει στο ποσό των 
60.000.000 δρχ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 16 Οκτωβρίου 1995 
Ο Περ/κάς Διευθυντής 
ΑΘΑΝΑΣΙΟΣ ΠΑΤΣΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



